钦定古今图书集成/明伦汇编/氏族典/第352卷 > 《廖用贤尚友录》 > 侯庸
## 钦定古今图书集成/明伦汇编/氏族典/第352卷 > 《廖用贤尚友录》 > 侯庸

按《平度州志》：“庸字景中。生七岁，父坐累谪闽南。稍长，
母告之故，庸悲痛，誓赎父罪，遂力学为弟子员。登第，
擢给事中。请纳官代父，辞甚哀切。上悯之，诏还其父。
庸至谪所，迎归，寻升吏部侍郎。时学士刘三吾、葛钧
受命授晋王世子经，庸劾三吾等在职怠惰，宜降别
用，上纳其言。”